Παροχή Γνωμοδότησης του Συμβουλίου Αλιείας
Τα θέματα στο Συμβούλιο Αλιείας εισηγούνται ανάλογα με τις αρμοδιότητες προς τα συζητούμενα θέματα, υπάλληλοι των καθ ύλη αρμόδιων Τμημάτων των Διευθύνσεων θαλάσσιας Αλιείας, Υδατοκαλλιεργειών και Εσωτερικών Υδάτων και Αλιευτικών Εφαρμογών και Εισροών Αλιευτικής Παραγωγής.
Κατάθεση από τον αιτούντα (δια ζώσης ή ταχυδρομικά)
Έγγραφο δημόσιας υπηρεσίας/δημόσιου φορέα
Απαιτείται να έχει προηγηθεί η σύμφωνη γνώμη της πολιτικής ηγεσίας προκειμένου να εισαχθεί στο Συμβούλιο Αλιείας σχέδιο νέας κανονιστικής πράξης για την παροχή Γνωμοδότησης.
Η διαδικασία αφορά στην παροχή Γνωμοδότησης από το Συμβούλιο Αλιείας, όπως αυτό ορίζεται στο β.δ. 152/1969 (ΦΕΚ 43Α), με τις τροποποιήσεις του. Έργο του Συμβουλίου είναι να γνωμοδοτεί επί θεμάτων αλιευτικής πολιτικής της χώρας βάσει των διατάξεων του άρθρου 24 παρ.2 του π.δ.915/1981 (Α232), του άρθρου 9 παρ.3 του ν.2040/1992 (Α70) και του άρθρου 9 παρ.2 του ν.2732/1999 (Α154). Συγκεκριμένα, η παρ.2 του άρθρου 9 του τελευταίου νόμου αναφέρει ότι θέματα εφαρμογής κοινοτικών κανονισμών αλιείας ρυθμίζονται με αποφάσεις του Υπουργού Γεωργίας που εκδίδονται ύστερα από γνώμη του Συμβουλίου Αλιείας και δημοσιεύονται στην Εφημερίδα της Κυβερνήσεως. Τα θέματα στο Συμβούλιο Αλιείας εισηγούνται ανάλογα με τις αρμοδιότητες προς τα συζητούμενα θέματα, υπάλληλοι των καθ ύλη αρμόδιων Τμημάτων των Διευθύνσεων θαλάσσιας Αλιείας, Υδατοκαλλιεργειών και Εσωτερικών Υδάτων και Αλιευτικών Εφαρμογών και Εισροών Αλιευτικής Παραγωγής.
Σύμφωνα με τον ν.3147/03-06-2003 (135 Α), άρθρο 17, όπως τροποποιήθηκε από το άρθρο 69 του ν.4443/9-12-2016 (323 Α): 1. Το Συμβούλιο Αλιείας που λειτουργεί στο Υπουργείο Αγροτικής Ανάπτυξης και Τροφίμων συγκροτείται από: α) Τον Γενικό Γραμματέα του Υπουργείου Αγροτικής Ανάπτυξης και Τροφίμων ως Πρόεδρο. β) Τον προϊστάμενο του Γραφείου Νομικού Συμβούλου του Κράτους στο Υπουργείο Αγροτικής Ανάπτυξης και Τροφίμων με αναπληρωτή του Νομικό Σύμβουλο του Κράτους ή τον αρχαιότερο των Παρέδρων που υπηρετεί στο Γραφείο αυτό. γ) Από έναν ιχθυολόγο των Διευθύνσεων Αλιείας και Διαχείρισης Αλιευτικών Πόρων, Υδατοκαλλιεργειών και Ελέγχου Αλιευτικών Δραστηριοτήτων και Προϊόντων. δ) Έναν εκπρόσωπο του Εθνικού Κέντρου θαλασσίων Ερευνών της Γενικής Γραμματείας Έρευνας και Τεχνολογίας, που προτείνεται με τον αναπληρωτή του από αυτό. ε) Έναν εκπρόσωπο του Υπουργείου Ναυτιλίας και Νησιωτικής Πολιτικής, που προτείνεται με τον αναπληρωτή του από το Υπουργείο Ναυτιλίας και Νησιωτικής Πολιτικής. στ) Έναν εκπρόσωπο της οικείας ή των οικείων συνδικαλιστικών οργανώσεων των υπαλλήλων του Υπουργείου Αγροτικής Ανάπτυξης και Τροφίμων (Πανελλήνιος Σύλλογος Ιχθυολόγων Δημοσίου), που προτείνεται με τον αναπληρωτή του από αυτές. ζ) Έναν εκπρόσωπο της Πανελλήνιας Ένωσης Κτηνιάτρων Δημοσίων Υπαλλήλων κατά περίπτωση, που προτείνεται με τον αναπληρωτή του από την Ένωση αυτή. Σε περίπτωση απουσίας του Γενικού Γραμματέα του Υπουργείου Αγροτικής Ανάπτυξης και Τροφίμων, προεδρεύει του Συμβουλίου Αλιείας ο παριστάμενος Νομικός Σύμβουλος του Κράτους.
Οργανισμός Υπουργείου Αγροτικής Ανάπτυξης και Τροφίμων, Κεφάλαιο Α ΑΠΟΣΤΟΛΗ ΚΑΙ ΒΑΣΙΚΗ ΔΙΑΡΘΡΩΣΗ, άρθρο 8: Γενική Διεύθυνση Αλιείας, Διάρθρωση - Αρμοδιότητες, Δ. Διεύθυνση Ελέγχου Αλιευτικών Δραστηριοτήτων και Προϊόντων, παρ. 3) αρμοδιότητες διεύθυνσης και κατανομή αυτών μεταξύ των Τμημάτων: ιβιβ) Μία εκ των αρμοδιοτήτων του Τμήματος Συντονισμού Εθνικών Ελεγκτικών Δραστηριοτήτων (Ενιαία Αρχή Ελέγχου) είναι και η λειτουργία της Γραμματείας του Συμβουλίου Αλιείας.
"Ορισμός μελών του Συμβουλίου Αλιείας" : Ορίζονται τα μέλη, οι εισηγητές, η γραμματεία και οι αναπληρωτές αυτών κατά περίπτωση, καθώς και η θητεία των μελών.
Ρύθμιση θεμάτων αγροτικής γης, επίλυση ζητημάτων αποκατασταθέντων και αποκαθισταμένων κτηνοτρόφων και άλλες διατάξεις. Άρθρο 17. Σύνθεση του Συμβουλίου Αλιείας 1. Το Συμβούλιο Αλιείας που λειτουργεί στο Υπουργείο Γεωργίας συγκροτείται από: α) Τον Γενικό Γραμματέα του Υπουργείου Γεωργίας ως Πρόεδρο. β) Τον προϊστάμενο του Γραφείου Νομικού Συμβούλου του Κράτους στο Υπουργείο Γεωργίας με αναπληρωτή του Νομικό Σύμβουλο του Κράτους ή τον αρχαιότερο των Παρέδρων που υπηρετεί στο Γραφείο αυτό. γ) Από έναν ιχθυολόγο των Διευθύνσεων i) Αλιείας και Διαχείρισης Αλιευτικών Πόρων, ii) Υδατοκαλλιεργειών και iii) Ελέγχου Αλιευτικών Δραστηριοτήτων και Προϊόντων. δ) Έναν εκπρόσωπο του Εθνικού Κέντρου θαλασσίων Ερευνών της Γενικής Γραμματείας Έρευνας και Τεχνολογίας, που προτείνεται με τον αναπληρωτή του από αυτό. ε) Έναν εκπρόσωπο του Υπουργείου Εμπορικής Ναυτιλίας, που προτείνεται με τον αναπληρωτή του από το Υπουργείο Εμπορικής Ναυτιλίας. στ) Έναν εκπρόσωπο της οικείας ή των οικείων συνδικαλιστικών οργανώσεων των υπαλλήλων του Υπουργείου Γεωργίας, που προτείνεται με τον αναπληρωτή του από αυτές. ζ) Έναν εκπρόσωπο των Αλιευτικών Συνεταιριστικών Οργανώσεων, που προτείνεται με τον αναπληρωτή του από την ΠΑ.Σ.Ε.ΓΕ.Σ. η) Έναν εκπρόσωπο της Συνομοσπονδίας Αλιευτικών Αγροτικών Συλλόγων, που έχει συσταθεί σύμφωνα με τις διατάξεις του άρθρου 10 του Ν. 1361/1983 (ΦΕΚ 66 Α), όπως τροποποιήθηκε με το άρθρο 51 του Ν. 2538/1997 (ΦΕΚ 242 A~), που προτείνεται με τον αναπληρωτή του από αυτή. θ) Έναν εκπρόσωπο της Πανελλήνιας Ένωσης Κτηνιάτρων Δημοσίων Υπαλλήλων κατά περίπτωση, που προτείνεται με τον αναπληρωτή του από την Ένωση αυτή. Σε περίπτωση απουσίας του Γενικού Γραμματέα του Υπουργείου Γεωργίας, προεδρεύει του Συμβουλίου Αλιείας ο παριστάμενος Νομικός Σύμβουλος του Κράτους. 2. Τα θέματα στο Συμβούλιο Αλιείας εισηγούνται ανάλογα με τις αρμοδιότητες προς τα συζητούμενα θέματα, υπάλληλοι των καθ ύλη αρμόδιων Τμημάτων των Διευθύνσεων θαλάσσιας Αλιείας, Υδατοκαλλιεργειών και Εσωτερικών Υδάτων και Αλιευτικών Εφαρμογών και Εισροών Αλιευτικής Παραγωγής. 3. Τα μέλη και εισηγητές των προηγούμενων παραγράφων ορίζονται με τους αναπληρωτές τους με την απόφαση συγκρότησης του Συμβουλίου Αλιείας.
"Αλιευτικός Κώδιξ" Άρθρον 2 Αξιοποίησις παραθαλασσίων τελμάτων 1 . Εάν εσώτερον του αιγιαλού ή της παραλίας υφίστανται αλίπεδα ή τέλματα, των οποίων η μέση στάθμη της επιφανείας της ξηράς είναι κατωτέρα της μέσης στάθμης της θαλάσσης, επιτρέπεται, όπως διά διατάγματος, ειδικώς εν εκάστη περιπτώσει εκδιδομένου επί τη προτάσει των Υπουργών Οικονομικών και Γεωργίας και μετά σύμφωνον γνώμην του Αρχηγείου Ναυτικού και γνώμην του Συμβουλίου Αλιείας, ορίζεται ότι αι εκτάσεις αύται μετατρέπονται εις λιμνοθάλασσας διά διοχετεύσεως της θαλάσσης, ίνα χρησιμοποιηθούν ως ιχθυοτροφεία ή δι` άλλους σκοπούς καθοριζομένους διά του αυτού διατάγματος. Άρθρον 10 Ρυθμιστικά μέτρα Σημ.: όπως τροποποιήθηκε με το άρθρο 3 παρ.2 του Ν. 1740/1987 (Α` 221). 1 . Με προεδρικά διατάγματα, που εκδίδονται με πρόταση του Υπουργού Γεωργίας μετά από γνώμη του συμβουλίου αλιείας, μπορεί να ορίζονται είτε γενικά για όλη την επικράτεια είτε μερικά κατά περιφέρεια, ανάλογα με τις τοπικές συνθήκες, για τα εσωτερικά και θαλάσσια ύδατα, τα εξής: α) οι περιοχές και οι χρονικές περίοδοι αλιείας, τα εργαλεία, ο εξοπλισμός, οι συσκευές και οι μέθοδοι άσκησης της αλιείας, β) ο αριθμός ορισμένων τύπων αλιευτικών σκαφών ή άλλων πλωτών μέσων και εργαλείων, γ) οι προϋποθέσεις για την εγκατάσταση και λειτουργία μονάδων υδατοκαλλιέργειας, καθώς και για την παραχώρηση των αναγκαίων για την εξυπηρέτηση των μονάδων αυτών χερσαίων και υδάτινων εκτάσεων, δ) οι προϋποθέσεις λειτουργίας και εκμετάλλευσης των δημοσίων ιχθυοτρόφων υδάτων, ε) τα είδη, τα μεγέθη και οι ποσότητες των ψαριών και άλλων υδρόβιων οργανισμών που επιτρέπεται να αλιεύονται καθώς και οι όροι ειδικής προστασίας ορισμένων υδρόβιων οργανισμών, στ) οι προϋποθέσεις για τη χορήγηση άδειας αλιείας γόνου ψαριών και άλλων υδρόβιων οργανισμών, ζ) οι προϋποθέσεις, για τη χορήγηση άδειας για τοποθέτηση μόνιμων ή προσωρινών εργαλείων ή εγκαταστάσεων για αλιεία, η) οι προϋποθέσεις για τη χορήγηση άδειας αλιείας με ειδικά ή νέα συστήματα αλιείας, θ) οι προϋποθέσεις για τη χορήγηση άδειας πειραματικής αλιείας καθώς και εισαγωγής υδρόβιων οργανισμών που προορίζονται για εμπλουτισμούς, ι) οι προϋποθέσεις για τη χορήγηση επαγγελματικών και ερασιτεχνικών αδειών αλιείας, ατομικών και σκαφών, οι αρμόδιες για την έκδοσή τους αρχές, η χρονική διάρκεια ισχύος, η ανανέωση και ανάκληση των αδειών αυτών, καθώς και ο επιτρεπόμενος αριθμός αδειών αλιείας κατά περιοχή, χρονική περίοδο και αλιευτικό εργαλείο, ια) οι προϋποθέσεις για τη χορήγηση άδειας απόπλου σκαφών για αλιεία σε διεθνή ύδατα και ιβ) κάθε άλλο μέτρο που αποσκοπεί στη ρύθμιση της αλιείας και στην ανάπτυξη και προστασία της αλιευτικής παραγωγής και γενικά των υδάτινων βιολογικών πόρων και υγροβιοτόπων. 2 . Με προεδρικά διατάγματα, που εκδίδονται με πρόταση των Υπουργών Γεωργίας και Εμπορικής Ναυτιλίας, καθορίζονται οι τύποι και οι προδιαγραφές των σκαφών και γενικά των πλωτών μέσων με τα οποία επιτρέπεται η αλιεία. 3 . Με προεδρικά διατάγματα, που εκδίδονται με πρόταση των Υπουργών Οικονομικών, Γεωργίας και Εμπορικής Ναυτιλίας, καθορίζεται ο τύπος των αδειών αλιείας, η αντιμετώπιση της δαπάνης για την προμήθεια των σχετικών εντύπων από τους αρμόδιους για την έκδοση των αδειών φορείς και το ύψος των τελών για την έκδοση και ανανέωση των επαγγελματικών και ερασιτεχνικών αδειών αλιείας. 4. Με προεδρικά διατάγματα, που εκδίδονται με πρόταση των Υπουργών Γεωργίας και Εμπορίου, μπορεί να ρυθμίζονται: α) θέματα σχετικά με την κατοχή, μεταφορά, εμπορία, συντήρηση, μεταποίηση, τυποποίηση και την ποιοτική κατάταξη αλιευτικών προϊόντων και γενικά των υδρόβιων οργανισμών και β) θέματα σχετικά με την απαγόρευση κατασκευής, εισαγωγής, κατοχής και εμπορίας δικτύων και γενικά αλιευτικών εργαλείων και συσκευών. 5 . Αν υπάρχει κίνδυνος μείωσης ή καταστροφής των ιχθυοαποθεμάτων και ιδιαίτερα του γόνου των ψαριών, ή άλλων υδρόβιων οργανισμών ή κίνδυνος γενικότερης διαταραχής του υδάτινου οικολογικού συστήματος ή για λόγους ρύθμισης της αλιείας, μπορεί με αποφάσεις του Υπουργού Αγροτικής Ανάπτυξης και Τροφίμων, που εκδίδονται ύστερα από γνώμη του Συμβουλίου Αλιείας και δημοσιεύονται στην Εφημερίδα της Κυβερνήσεως, να επιβάλλονται για χρονική περίοδο μέχρι ένα (1) έτος ειδικά ή πρόσθετα περιοριστικά της αλιείας μέτρα σε σχέση με τις ρυθμίσεις που προβλέπονται από τα διατάγματα που εκδόθηκαν ή εκδίδονται σύμφωνα με την παρ. 1. Με τις αποφάσεις αυτές μπορεί να απαγορευθεί η αλιεία σε ορισμένη απόσταση από τις ακτές ή σε ορισμένο βάθος υδάτων, με ορισμένους τύπους σκαφών ή ορισμένα εργαλεία, ή η αλιεία ορισμένων ειδών, μεγεθών και ποσοτήτων αλιευμάτων σε μια ή περισσότερες θαλάσσιες, λιμνοθαλάσσιες, λίμνιες και ποτάμιες περιοχές. Η ισχύς των μέτρων που έχουν ληφθεί με τις αποφάσεις αυτές, μπορεί να παραταθεί με όμοιες αποφάσεις μέχρι ένα (1) ακόμη έτος. Όπως τροποποιήθηκε με την παρ.1 του άρθρ. 12 του ν.4691/2020 με ισχύ την 09/06/2020. 6. Τα ειδικά ή πρόσθετα περιοριστικά της αλιείας μέτρα, που αναφέρονται στην προηγούμενη παράγραφο μπορεί να επιβάλλονται για τους ίδιους λόγους με αποφάσεις του νομάρχη, που εκδίδονται ύστερα από γνώμη του νομαρχιακού συμβουλίου, για ποτάμιους, λιμναίους, λιμνοθαλάσσιους και άλλους υδάτινους εσωτερικούς χώρους του νομού. Σημ.: όπως τροποποιήθηκε με το άρθρο 3 του Ν. 1740/1987 (Α 221), αντικαταστάθηκε πάλι με το άρθρο 9 παρ. 1 του Ν. 2040/1992 (Α 70). Άρθρον 19 Μεταφορά, συντήρησις, εμπορία, βιομηχανοποίησις Διά διαταγμάτων εκδιδομένων επί τη προτάσει των Υπουργών Γεωργίας, Βιομηχανίας και Εμπορίου μετά γνωμοδότησιν του Συμβουλίου Αλιείας, δύναται να ορίζωνται μέτρα ρυθμίσεως της μεταφοράς, συντηρήσεως, εμπορίας και βιομηχανοποιήσεως των αλιευτικών εν γένει προϊόντων ως και μέτρα απαγορεύοντα την κατασκευήν και πώλησιν δικτύων μη επιτρεπομένων δι` αλιείαν κατά τας εκάστοτε ισχυούσας διατάξεις. Άρθρον 20 Απαγορεύσεις εμπορίας και πωλήσεως 1. Διά διαταγμάτων, εκδιδομένων επί τη προτάσει των Υπουργών Γεωργίας και Εμπορίου μετά γνωμοδότησιν του Συμβουλίου Αλιείας, δύναται να θεσπίζωνται μέτρα απαγορεύσεως της εμπορίας και πωλήσεως ιχθύων και λοιπών υδροβίων ζώων ωρισμένων διαστάσεων, ως και τοιούτων προερχομένων εξ αλιείας ενεργηθείσης κατά παράβασιν των δυνάμει του άρθρου 10 εκδιδομένων διαταγμάτων. Εκμίσθωσις παραμεθορίων αλιευτικών εκμεταλλεύσεων 1 . Προκειμένου περί εκμισθώσεως των εφαπτομένων των συνόρων λιμνών ή άλλων ιχθυοτρόφων υδάτων, απαιτείται πλην των άλλων νομίμων προϋποθέσεων και σύμφωνος γνώμη του Αρχηγείου Στρατού Ξηράς, ήτις δέον να αναφέρεται τόσον επί του επιτρεπτού εκάστης εκμισθώσεως, όσον και επί των μετεχόντων των δημοπρασιών προσώπων, άτινα δεν θα δύνανται να πλειοδοτήσουν εις ταύτας άνευ σχετικής ειδικής, δι` έκαστον τούτων, συγκαταθέσεως του Αρχηγείου Στρατού Ξηράς. 2. Πάντες εν γένει οι όροι των συμβάσεων τούτων καθορίζονται υπό του Υπουργού Γεωργίας μετά γνώμην του Συμβουλίου Αλιείας. Εκμίσθωσις παραμεθορίων αλιευτικών εκμεταλλεύσεων 1 . Προκειμένου περί εκμισθώσεως των εφαπτομένων των συνόρων λιμνών ή άλλων ιχθυοτρόφων υδάτων, απαιτείται πλην των άλλων νομίμων προϋποθέσεων και σύμφωνος γνώμη του Αρχηγείου Στρατού Ξηράς, ήτις δέον να αναφέρεται τόσον επί του επιτρεπτού εκάστης εκμισθώσεως, όσον και επί των μετεχόντων των δημοπρασιών προσώπων, άτινα δεν θα δύνανται να πλειοδοτήσουν εις ταύτας άνευ σχετικής ειδικής, δι` έκαστον τούτων, συγκαταθέσεως του Αρχηγείου Στρατού Ξηράς. 2. Πάντες εν γένει οι όροι των συμβάσεων τούτων καθορίζονται υπό του Υπουργού Γεωργίας μετά γνώμην του Συμβουλίου Αλιείας. Άρθρον 47 Μερική ή ολική αδυναμία εκμεταλλεύσεως 1 . Μισθωτής μη δυνηθείς να εκμεταλλευθή εν όλω ή εν μέρει το μίσθιον, ένεκα απαγορεύσεως των στρατιωτικών αρχών ή ένεκα άλλης αιτίας αναγομένης γενικώς εις ζητήματα τάξεως ή ασφαλείας, αποδεικνυομένων διά πιστοποιήσεως της οικείας στρατιωτικής ή αστυνομικής αρχής, δικαιούται να αιτήσηται ανάλογον μείωσιν του συμβατικού μισθώματος ή και την πλήρη απαλλαγήν. Η σχετική αίτησις του μισθωτού μετά βεβαιώσεων των οικείων αρχών και λοπών αποδεικτικών στοιχείων υποβάλλεται, είτε μέσω του οικείου οικονομικού εφόρου, είτε απ` ευθείας εις το Υπουργείον Γεωργίας εντός τριμήνου ανατρεπτικής προθεσμίας από της λήξεως του εξαμήνου διά το οποίον αιτείται μείωσις του μισθώματος. Η τοιαύτη μείωσις ενεργείται δι` αποφάσεως του Υπουργού Γεωργίας μετά γνώμην του Συμβουλίου Αλιείας. 2. Εν περιπτώσει ολικής αδυναμίας εκμεταλλεύσεως του μισθίου συνεπεία των εν τη παρ. 1 του παρόντος άρθρου αναφερομένων λόγων και διαρκεσάσης επί χρονικόν διάστημα μείζον του εξαμήνου, αντί της μειώσεως του μισθώματος, δικαιούται ο μισθωτής να αιτήσηται την λύσιν της μισθώσεως. Εν τη περιπτώσει ταύτη, ο Υπουργός Γεωργίας, συντρεχουσών των εν παραγράφω 1 προϋποθέσεων κηρύσσει διαλελυμένην την μίσθωσιν διά πράξεώς του μετά γνώμην του Συμβουλίου Αλιείας. 3 . Κατ` εξαίρεσιν, εάν η τοιαύτη ολική αδυναμία εκμεταλλεύσεως του μισθίου διήρκεσε πέραν του έτους, ο δε μισθωτής διά την εγκατάστασίν του εν τω μισθίω και την σκοπουμένην εκμετάλλευσιν αυτού αποδεδειγμένως υπέστη δαπάνας, ας δεν ηδυνήθη να αποσβέση, χορηγείται δι` αποφάσεως του Υπουργού Γεωργίας παράτασις της μισθώσεως, ουχί ανωτέρα του χρόνου της στερήσεως της χρήσεως, εφ` όσον τοιαύτη ήθελε ζητηθή υπό του μισθωτού, ένα τουλάχιστον μήνα προ της λήξεως της μισθώσεως. Περί του κατ` αρχήν παραδεκτού της αιτήσεως, λόγω συνδρομής των προς τούτο ως άνω προϋποθέσεων, του χρόνου της παρατάσεως και του νέου κατ` αναπροσαρμογήν, συμφώνως προς τας διατάξεις του παρόντος μισθώματος, γνωμοδοτεί το Συμβούλιον Αλιείας. Άρθρον 55 Καταγγελία της συμβάσεως Το Δημόσιον δικαιούται, όπως δι` αποφάσεως του Υπουργού Γεωργίας μετά γνώμην του Συμβουλίου Αλιείας, καταγγέλλη την μίσθωσιν, εάν ο μισθωτής συνεταιρισμός δεν εκμεταλλεύεται το μίσθιον επιμελώς και συμφώνως προς τον προορισμόν αυτού ή τας προσόδους του μισθίου επί σκοπώ μειώσεως του μισθώματος. Άρθρον 56 Εφαπτόμενα των συνόρων ιχθυοτρόφα ύδατα 1 . Ο Υπουργός Γεωργίας δύναται να εκμισθοί άνευ δημοπρασίας δι` απ` ευθείας συμβάσεως τα εφαπτόμενα των συνόρων ιχθυοτρόφα ύδατα κατά τας διατάξεις του παρόντος Κεφαλαίου προς αλιευτικούς συνεταιρισμούς ως καί εις άλλα πρόσωπα. Εν τη περιπτώσει ταύτη απαιτείται η κατά τας διατάξεις του άρθρου 42 συγκατάθεσις του Αρχηγείου Στρατού Ξηράς, ως προς τε το επιτρεπτόν της εκμισθώσεως και ως προς την σύναψιν της σχετικής συμβάσεως μεθ` ωρισμένου αλιευτικού συνεταιρισμού ή άλλου προσώπου. 2 . Οι όροι της συμβάσεως καθορίζονται υπό του Υπουργού Γεωργίας μετά γνώμην του Συμβουλίου Αλιείας. Άρθρον 57 Οστρεοτροφεία, Μυτιλοτροφεία, Υδρόβια ζώα Σημ.: όπως ΚΑΤΑΡΓΗΘΗΚΕ με τη παρ.1γ του άρθρου 28 του Ν.4282/2014 (ΦΕΚ Α` 182/29/08 /2014) 1 . Ο Υπουργός Γεωργίας δύναται μετά γνώμην του Συμβουλίου Αλιείας να εκμισθοί άνευ δημοπρασίας χώρους καταλλήλους προς καλλιέργειαν και εκμετάλλευσιν οστρέων και μυτίλων διά χρονικόν διάστημα μέχρις 20 ετών. 2 . Διά την εκμίσθωσιν δι` απ` ευθείας συμβάσεως θαλασσίων χώρων εφ` ων προηγήθη δοκιμαστική εγκατάστασις πρωτοτύπου μορφής καλλιεργείας υδροβίων ζώων εφαρμόζονται αι διατάξεις του άρθρου 63. Άρθρον 60 Περί απ` ευθείας εκμεταλλεύσεως 1 . Οσάκις η εκμετάλλευσις των ιχθυοτρόφων εν γένει υδάτων δι` εκμισθώσεως κρίνεται ασύμφορος δι`οιονδήποτε λόγον, το Δημόσιον κατόπιν συμφώνου γνώμης του Συμβουλίου Αλιείας προβαίνει απ` ευθείας εις την εκμετάλλευσιν τούτων. 2 . Τα της υπό του Δημοσίου απ` ευθείας εκμεταλλεύσεως των ιχθυοτρόφων τούτων υδάτων καθορίζονται διά διατάγματος εκδιδομένου επί τη προτάσει του Υπουργού Γεωργίας. Άρθρον 64 Παραχωρήσεις προς δοκιμαστικάς εγκαταστάσεις Σημ.: όπως ΚΑΤΑΡΓΗΘΗΚΕ με τη παρ.1γ του άρθρου 28 του Ν.4282/2014 (ΦΕΚ Α` 182/29/08 /2014) 1. Ο Υπουργός Γεωργίας δύναται να παραχωρή μετά γνώμην του Συμβουλίου Αλιείας θαλασσίους, λιμναίους, ως και ποταμίους χώρους προς δοκιμαστικήν εγκατάστασιν πρωτοτύπου μορφής καλλιέργειας υδροβίων ζώων, μέχρι χρονικού διαστήματος 2 ετών. 2 . Μετά την λήξιν της δοκιμαστικής εγκαταστάσεως και εφ` όσον διαπιστωθή ότι επέτυχεν αύτη, δύναται να εκμισθούνται οι εν τη προηγουμένη παραγράφω αλιευτικοί χώροι εις τον ενεργήσαντα την δοκιμαστικήν εγκατάστασιν άνευ δημοπρασίας, δι` αποφάσεως του Υπουργού Γεωργίας, επί χρονικόν διάστημα μέχρι 15 ετών, του καταβλητέου μισθώματος καθοριζομένου μετά σύμφωνον γνώμην του Συμβουλίου Αλιείας. 3 . Μετά την πάροδον της 15ετίας, η μίσθωσις δύναται να ανανεωθή δι` αποφάσεως του Υπουργού Γεωργίας του μισθώματος καθοριζομένου μετά γνώμην του Συμβουλίου Αλιείας. Άρθρον 158 Διατάγματα προτάσει Υπουργού Γεωργίας 1 . Διά διαταγμάτων εκδιδομένων επί τη προτάσει του Υπουργού Γεωργίας μετά γνωμοδότησιν του παρά τω Υπουργείω Γεωργίας Συμβουλίου Αλιείας δύναται να ορίζωνται, είτε γενικώς δι` άπασαν την επικράτειαν είτε μερικώς κατά περιφερείας αναλόγως των τοπικών συνθηκών: α) Μέτρα περί των τρόπων αλιείας σπόγγων διά των εν χρήσει μέσων ή των εισαχθησομένων νέων τοιούτων. β) Αι διαστάσεις των αλιευομένων σπόγγων εφ` όσον δεν θα είναι μικρότεραι των υπό του άρθρου 102 προβλεπομένων. γ) Αι εποχαί κατά τας οποίας απαγορεύεται η αλιεία σπόγγων. δ) Ζώναι εις ας απαγορεύεται η αλιεία σπόγγων και αι από των ακτών αποστάσεις εις ας επιτρέπεται αύτη. ε) Ο κατ` αριθμόν περιορισμός ωρισμένων σπογγαλιευτικών πλοίων ή σχετικών εργαλείων απαγορευομένης της προσθήκης νέων τοιούτων. στ) Μέτρα σκοπούντα τον διακανονισμόν της σπογγαλιευτικής δράσεως και των σπογγαλιευτικών περιοχών διά της ρυθμίσεως της διά διαφόρων μέσων ενεργουμένης σπογγαλιείας προς ομαλήν συνύπαρξιν των μέσων τούτων και ζ) Παν εν γένει μέτρον αποσκοπούν εις την προστασίαν και ρύθμισιν της σπογγαλιείας. 2 . Οι παραβάται των δυνάμει της προηγουμένης παραγράφου θεσπιζομένων διά διαταγμάτων μέτρων, τιμωρούνται διά των αυτών ποινών περί των οποίων πρβλέπουν τα άρθρα 11 και 12 διά τους παραβάτας των προστατευτικών της αλιείας μέτρων προς τους οποίους εξομοιούνται, διά τε την επιβολήν της ποινής, την βεβαίωσιν της παραβάσεως και την είσπραξιν του επιβαλλομένου προστίμου ως και την εκδίκασιν της ης δικαιούνται να υποβάλουν προσφυγής κατά της επιβαλλούσης την ποινήν αποφάσεως.
Η αρμόδια Δ/νση της Γενικής Διεύθυνσης Αλιείας που προτίθεται να εισηγηθεί τη θέσπιση κάποιας νέας κανονιστικής πράξης αιτείται σχετικά στη Γραμματεία του Συμβουλίου Αλιείας τη σύγκληση του οργάνου.
Η Γραμματεία του Συμβουλίου ενημερώνει τον Πρόεδρο του Σ.Α. σχετικά, ο οποίος υποβάλλει πρόσκληση προς τα μέλη για σύγκληση συμβουλίου.
Το Συμβούλιο Αλιείας γνωμοδοτεί θετικά ή αρνητικά επί της κανονιστικής ρύθμισης (οι αποφάσεις λαμβάνονται κατά πλειοψηφία).
Η γνωμοδότηση του Συμβουλίου Αλιείας διαβιβάζεται στην πολιτική ηγεσία του ΥΠΑΑΤ χωρίς να είναι δεσμευτική για την υπογραφή ή μη της ρύθμισης (ΥΑ/π.δ.).
Εκδίδονται Πρακτικά από τη Γραμματεία του Συμβουλίου Αλιείας.
Παραλαβή σύμφωνης γνώμης της πολιτικής ηγεσίας για παροχή Γνωμοδότησης από το Συμβούλιο Αλιείας
Υποβολή στο Συμβούλιο Αλιείας του αιτήματος σύγκλησης αυτού
Πρόσκληση από τον Πρόεδρο στα μέλη του Συμβουλίου Αλιείας για συνεδρίαση
Συνεδρίαση του Συμβουλίου για την εξέταση των θεμάτων
Αποστολή της Γνωμοδότησης στην πολιτική ηγεσία
Μη αποδοχή της Γνωμοδότησης από την πολιτική ηγεσία
Αποδοχή της Γνωμοδότησης από την πολιτική ηγεσία